अमीरों के मामले में दूसरे नंबर पर भारत  
अमीर परिवारों की संख्या के मामले में भारत दुनिया में दूसरे नंबर पर है। देश में 30 लाख ऐसे परिवार हैं जिनके पास 50 लाख से ज्यादा निवेश करने लायक पैसा है।
अमीर परिवारों की संख्या के मामले में भारत दुनिया में दूसरे नंबर पर है। देश में 30 लाख ऐसे परिवार हैं जिनके पास 50 लाख रुपये से ज्यादा निवेश करने लायक पैसा है। ग्लोबल मार्केट रिसर्च एजेंसी टीएनएस के एक सर्वे के मुताबिक तीन करोड़ 10 लाख अमीर परिवारों के साथ अमेरिका दुनिया का सबसे अमीर देश बना हुआ है।  चीन और ब्राजील में भी करीब−करीब भारत जितने ही लोग ऐसी हैसियत वाले हैं। जहां अमेरिका में 27 फीसदी परिवार अमीर हैं वहीं भारत में ये आंकड़ा 1.25 फीसदी और चीन में 0.75 फीसदी है। टीएनएस के अधिकारियों के मुताबिक ज्यादातर लोगों का मानना है कि भारत में छिपे हुए अमीरों की संख्या कहीं ज्यादा है। इससे पता चलता है कि देश में निवेश की संभावनाएं काफी ज्यादा हैं।